Príloha č. 2.
Spis č.: MsP-EO-2012-103 
Verejný obstarávateľ: Mesto Košice, Trieda SNP 48/A, 040 11 Košice 
( Mestská polícia Košice )
Postup -  prieskum trhu pri zákazke s nízkou hodnotou typu A.2 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 22/2011.

Zákazka na poskytnutie služieb s názvom: „ Dodanie a montáž 2ks PTZ otočných kamier“
Postup pri zákazke s nízkou hodnotou typu A.2 je jednoetapový t.j. uchádzač predloží požadované doklady, ktoré sú stanovené pre splnenie podmienok účasti spolu s ponukou. 

  1. Podmienky účasti sú nasledovné:  
1.1	Uchádzač musí byť oprávnený dodávať požadovaný tovar. 
1.2	Uchádzač musí byť oprávnený na inštaláciu a servis ponúkanej technológii.
1.3	Uchádzač uvedie minimálne tri referencie realizácie dodávky a montáže ponúkaného tovaru.( v priebehu rokov  2010, 2011, 2012)  
Uchádzač musí na preukázanie splnenia podmienok účasti predložiť nasledovné doklady:
1.1.1 Výpis z obchodného registra/alebo živnostenský list  alebo potvrdenie o pridelení   IČO (vo fotokópii, resp. zaslať e-mailom  ako oskenovaný).  
1.2.1  Doklad o oprávnení uchádzača na inštaláciu a servis ponúkaného tovaru  a technológií od výrobcu alebo od autorizovaného zástupcu ( vo fotokópii, resp. zaslať e-mailom  ako oskenovaný).  
1.3.1 Čestné prehlásenie v ktorom uvedie  názov a kontakt na odberateľov u ktorých realizoval montáž a dodávku ponúkaného resp. obdobného tovaru  ( zaslať e-mailom  ako oskenovaný).  
Ponuku a doklady uchádzač zašle výlučne na e-mailovú adresu : 
2012.103@kosice.sk Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením s označením : „Dodanie a montáž 2 ks otočnej kamery PTZ“ č. spisu: MsP-EO-2012-103  -  NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 04011 Košice. Doklady môžu byť staršie ako 3 mesiace pokiaľ sú aktuálne a platné.
•	Termín na predloženie  ponuky a dokladov je do: 23.11.2012 do  09:00 hod
•	Ponuka a doklady zaslané alebo doručené po termíne alebo na inú e-mailovú adresu, alebo ak nebudú zaslané alebo doručené všetky doklady alebo nebude uchádzač postupovať podľa tohto postupu, takéto doklady nebudú brané do úvahy a nebudú posudzované.
•	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh, ak sú. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
•	Cena predmetu zákazky nesmie prekročiť stanovenú výšku bez DPH: 4500,00-€ 
•	Ponuky zaslané po termíne alebo na inú e-mailovú adresu  nebudú vyhodnocované.
•	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa alebo nebude úplná, takáto ponuka nebude braná do úvahy/ nebude vyhodnocovaná.
•	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií. 
•	Kritériom na hodnotenie ponúk je:  najnižšia cena
•	Úspešný uchádzač bude vyzvaný na predloženie podpísaného návrhu zmluvy v jednom vyhotovení, ktorá musí byť v súlade s výzvou a s jeho ponukou. V prílohe zmluvy bude konkrétne špecifikovať dodávaný tovar jeho názvom alebo číselným označením. Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

Spracoval: Ing. Karol Urban